รัฐเล็งเปิดประกันภัยช่วยเกษตรกร
นายกฯเผยรัฐเร่งชดเชยค่าเสียหายผู้ประสบภัยน้ำท่วมเล็งเปิดประกันภัยพิบัติช่วยเหลือเกษตรกร
20 ก.ย. 2553

นายกฯเผยรัฐเร่งชดเชยค่าเสียหายผู้ประสบภัยน้ำท่วมเล็งเปิดประกันภัยพิบัติช่วยเหลือเกษตรกร
นายอภิสิทธิ์ เวชชาชีวะ นายกรัฐมนตรี กล่าวในรายการ"เชื่อมั่นประเทศไทยกับนายกฯ อภิสิทธิ์" ว่า ขอให้ประชาชนติดตามพยากรณ์อากาศของกรมอุตุนิยมวิทยา ระวังปัญหาน้ำท่วม ทั้งนี้ รัฐบาลกำลังเร่งชดเชยค่าเสียหายให้กับประชาชน ยืนยันประชาชนจะได้รับค่าเสียหายและได้รับสิทธิการประกันรายได้ด้วย โดยให้หน่วยงานที่เกี่ยวข้องลงพื้นสำรวจเพื่อให้การช่วยเหลือต่อไป
นายกฯ กล่าวต่อว่า ในอนาคตมีแนวคิดทำประกันจากภัยพิบัติให้เกษตรกร โดยกระทรวงการคลัง และธนาคารเพื่อการเกษตรและสหกรณ์การเกษตร (ธ.ก.ส.) กำลังดำเนินการ